152β. ΑΠΟΦΑΣΗ ΥΠΟΥΡΓΟΥ  ΕΘΝΙΚΗΣ ΟΙΚΟΝΟΜΙΑΣ Αριθ. 3445 Β.254 της 31 Ιαν.-2 Φεβρ.2000 (ΦΕΚ Β΄94) Τροποποίηση της 2063/Β.69/19.1.1999 υπουργικής απόφασης για τη Λειτουργία της Παράλληλης Αγοράς στο Χρηματιστήριο Αξιών Αθηνών Α.Ε. Έχοντας υπόψη: 1. Το άρθρο 32 του Ν. 1806/88 « Τροποποίηση της νομοθεσίας για τα Χρηματιστήρια Αξιών και άλλες διατάξεις». 2. Το Π.Δ. 489/26.9.1989 περί «Λειτουργίας Παράλληλης Αγοράς στο Χρηματιστήριο Αξιών Αθηνών». 3. Το άρθρο 29Α του Ν. 1558/85 « Κυβέρνηση και Κυβερνητικά Όργανα» όπως προστέθηκε με το άρθρο 27 του Ν. 2081/92 (ΦΕΚ Α 152/10.9.1992). 4. Την υπουργική απόφαση με αριθμ. Πρωτ. 2063/Β. 69/19.1.1999 (ΦΕΚ 79 Β) « Λειτουργία Παράλληλης Αγοράς στο Χρηματιστήριο Αξιών Α.Ε. κ.λπ.». 5. Τη γνώμη του Διοικητικού Συμβουλίου του Χρηματιστηρίου Αξιών Αθηνών (Συνεδρίαση της 24.1.2000). 6. Τη γνώμη του Διοικητικού Συμβουλίου της Επιτροπής Κεφαλαιαγοράς (Συνεδρίαση της 182η της 25.1.2000, θέμα 8β). 7. Το γεγονός ότι από τις διατάξεις της παρούσης δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Αντικαθιστούμε την παρ.1 του Κεφαλ.Α. ΕΙΣΑΓΩΓΗ ΜΕΤΟΧΩΝ της απόφ. ΥΠΕΘΟ με αριθ. Πρωτ. 2063/Β. 69/19.1.1999 (ΦΕΚ 79 Β΄) με θέμα: «Λειτουργία Παράλληλης Αγοράς στο Χρηματιστήριο Αξιών Α.Ε. και κατάργηση των υπουργικών αποφάσεων ΥΠΕΘΟ 119 ΕΚ 50454/15.12.89, 35705/Β.978/14.8.1990, Α.Γ. 7629/Β. 232/28.2.91, 33735/Β. 1298/5.8.94 και 37364?β. 1787/6.11.98» ως εξής: «1.Τα ίδια κεφάλαια της εκδότριας εταιρείας, κατά την ημερομηνία υποβολής της αιτήσεως εισαγωγής στο Χρηματιστήριο Αξιών Αθηνών Α.Ε., πρέπει να ανέρχονται τουλάχιστον σε ένα δισεκατομμύριο (1.000.000.000) δραχμές». Αιτήσεις για εισαγωγή μετοχών στη Παράλληλη Αγορά του Χρηματιστηρίου Αξιών Αθηνών Α.Ε. που έχουν κατατεθεί μέχρι την ημερομηνία δημοσίευσης της παρούσας απόφασης κρίνονται ως προς το ελάχιστο ύψος κεφαλαίων με βάση τα οριζόμενα στην παράγραφο 1 του Κεφαλαίου Α της υπουργικής απόφασης 2063/Β.69/19.1.99 (ΦΕΚ 79 Β). (Μετά τη σελ.282,536) Σελ. 282,537 Τεύχος 1443 Σελ. 69 Χρηματιστήρια Αξιών 12.Π.α.152α-152β Οι εταιρείες που κατά την ημερομηνία δημοσίευσης της παρούσας στην Εφημερίδα της Κυβερνήσεως έχουν ήδη εισαχθεί στην Παράλληλη Αγορά του Χρηματιστηρίου Αξιών Αθηνών, καθώς και όσες εισαχθούν σε αυτήν δυνάμει της μεταβατικής διάταξης της προηγούμενης παραγράφου, υποχρεούνται, εφόσον τα ίδια κεφάλαιά τους είναι μικρότερα των οριζομένων στην πρώτη παράγραφο της παρούσας, να τα αυξήσουν μέχρι του ορίου αυτού, εντός ενός έτους από την έναρξη ισχύος της παρούσας. 